Neuvoston asetus (ETY) N:o 98/69, annettu 16 päivänä tammikuuta 1969, interventioelinten ostaman jäädytetyn naudanlihan myyntiä koskevista yleisistä säännöistä



Virallinen lehti nro L 014 , 21/01/1969 s. 0002 - 0003

Suomenk. erityispainos Alue 3 Nide 2 s. 0163

Tanskank. erityispainos: Sarja I Alue 1969(I) s. 0012

Ruotsink. erityispainos Alue 3 Nide 2 s. 0163

Englannink. erityispainos: Sarja I Alue 1969(I) s. 0014

Kreikank. erityispainos: Luku 03 Nide 4 s. 0068

Espanjank. erityispainos: Luku 03 Nide 3 s. 0057

Portugalink. erityispainos: Luku 03 Nide 3 s. 0057



NEUVOSTON ASETUS (ETY) N:o 98/69, annettu 16 päivänä tammikuuta 1969, interventioelinten ostaman jäädytetyn naudanlihan myyntiä koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1) ja erityisesti sen 7 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 805/68 7 artiklan 1 kohdassa säädetään, että interventioelinten ostamat tuotteet myydään siten, että vältetään kaikki markkinoiden häiriöt ja ostajille varmistetaan samanlaiset mahdollisuudet saada tuotteita ja yhdenvertainen kohtelu, tämän vuoksi on syytä säätää, että interventioelinten ostamaa lihaa saa myydä ainoastaan, jos asetuksen (ETY) N:o 805/68 mukainen yhteisön edustavilla markkinoilla todettu täysikasvuisten nautojen hinta on vähintään 93 prosenttia ohjehinnasta ja jos ei ole päätetty toteuttaa mainitun asetuksen 6 artiklan 1 kohdassa tarkoitettuja interventiotoimenpiteitä, tämän järjestelmän soveltamiseen liittyvän joustovaran varmistamiseksi on kuitenkin suotavaa säätää mahdollisuudesta poiketa näistä edellytyksistä tai jostakin niistä; lisäksi ne eivät saa olla sen järjestelmän esteenä, joka on otettava huomioon asetuksen (ETY) N:o 805/68 14 artiklan 3 kohdan b alakohdan aa alakohtaa sovellettaessa, kyseisten tuotteiden myynnin helpottamiseksi on tarpeen säätää kahdesta menetelmästä myyntihinnan määrittämiseksi, toisin sanoen tarjouskilpailusta ja hinnan vahvistamisesta kiinteästi ennakolta; molemmissa tapauksissa on varmistettava yhteisöön sijoittautuneiden asianomaisten kohtelun yhdenvertaisuus, olisi säädettävä vakuuden antamisesta niiden velvoitteiden noudattamisen varmistamiseksi, jotka johtuvat osallistumisesta tarjouskilpailu- tai ostomenettelyyn; on kuitenkin suotavaa säätää mahdollisuudesta poiketa tästä periaatteesta eräissä poikkeuksellisissa olosuhteissa, jos myyntihinnat on vahvistettu kiinteästi ennakolta, ON ANTANUT TÄMÄN ASETUKSEN: 1 artikla 1. Interventioelinten ostaman jäädytetyn naudanlihan myymisestä saa päättää ainoastaan, jos seuraavat kaksi edellytystä täyttyvät samanaikaisesti: - tämän saman asetuksen 10 artiklan mukaisesti todettu täysikasvuisten nautojen hinta yhteisön edustavilla markkinoilla on vähintään 93 prosenttia ohjehinnasta, - ei ole päätetty toteuttaa mainitun asetuksen 6 artiklan 1 kohdassa tarkoitettuja interventiotoimenpiteitä, jollei asetuksen (ETY) N:o 805/68 14 artiklan 3 kohdan b alakohdan aa alakohdasta muuta johdu. 2. Voidaan kuitenkin poiketa: a) edellisen kohdan ensimmäisen ja toisen luetelmakohdan edellytyksistä, - jos varaston purkaminen on teknisesti välttämätöntä tai - jos tuotteet on saatettu myyntiin vientitarkoituksessa. Jälkimmäisessä tapauksessa voidaan säätää erityisistä edellytyksistä sen varmistamiseksi, ettei tuotteita lähetetä määräpaikastaan muualle, ja näitä myyntejä koskevien vaatimusten huomioon ottamiseksi; b) edellisen kohdan toisessa luetelmakohdassa tarkoitetusta edellytyksestä, jos markkinatilanne sen sallii. 2 artikla 1. Edellä 1 artiklassa tarkoitetut myyntihinnat: - vahvistetaan Euroopan yhteisöjen virallisessa lehdessä julkaistavalla tarjouskilpailulla, - vahvistetaan kiinteästi ennakolta. 2. Asianomaisten yhdenvertainen kohtelu näiden tarjousten hyväksyttävyyden osalta on taattava riippumatta asianomaisten sijoittautumisesta yhteisössä. 3 artikla 1. Tarjouskilpailumenettelyyn ja sopimusten tekoon hyväksytään ainoastaan sellaiset asianomaiset, jotka ovat antaneet velvoitteidensa noudattamisesta vakuuden, joka pidätetään osittain tai kokonaan, jos sopimusten sitoumuksia ei noudateta täysin tai niitä noudatetaan vain osittain. Tästä säännöstä voidaan poikkeuksellisesti poiketa silloin, kun se on perusteltua kiinteästi ennakolta vahvistettua myyntihintaa koskevien edellytysten vuoksi. 2. Tarjouskilpailun voittaja valitaan siten, että yhteisölle edullisimmat tarjoukset otetaan huomioon järjestyksessä. 3. Joka tapauksessa tarjouskilpailumenettelyä voidaan olla jatkamatta. 4 artikla Jos myyntihinnat vahvistetaan kiinteästi ennakolta, vahvistaminen on tehtävä ottamalla huomioon markkinatilanne ja kilpailevien tuotteiden hinnat. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä tammikuuta 1969. Neuvoston puolesta Puheenjohtaja P. LARDINOIS (1) EYVL N:o L 148, 28.6.1968, s. 24